Belneftexim
Belarus Dövlət Neft və Kimya Konserni olan “Belneftexim” Konserni Belarus Respublikasının ən böyük sənaye komplekslərindən biridir və ölkənin sənaye istehsalının 30%-dən çoxunu təşkil edir. Bu konsern 1997-ci ilin aprelində yaradılıb və özündə neft hasilatı, emalı və nəqli, neft məhsullarının tədarükü, kimya və neft kimyasını, bir sıra elmi, layihə, tikinti, təmir və istismarla məşğul olan müəssisə və təşkilatları özündə birləşdirir. “Belneftexim” ölkənin iqtisadi potensialına mühüm təsir göstərən ən nəhəng istehsalatları özündə birləşdirir.